Diari Oficial de la Generalitat Valenciana


Sumari del DOGV 5367, del 16-10-2006 (2006/11969)

Notificació a Susana Jiménez Gómez de la sentència dictada en les actuacions del juí de divorci contenciós 228/2005.
--------------------------------------------------------------------------------------------------------------------

### Dades del document

Número de DOGV
:   5367

Data del DOGV
:   16-10-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/11476


Organisme emissor
:   Jutjat de Primera Instància Número 1 de Vila-real

Tipus de document
:   Edicte

Notificació a Susana Jiménez Gómez de la sentència dictada en les actuacions del juí de divorci contenciós 228/2005. [2006/S11060]  
Procediment: assumpte civil 000228/2005.  
Juí: divorci contenciós 000228/2005.  
Part demandant: Antonio José Martínez Martínez.  
Advocat: Ricardo Agulleiro Gumbau.  
Procuradora: Tomás Fortanet, Inmaculada.  
Part demandada: Susana Giménez Gómez.  
En el juí referenciat, s'ha dictat la resolució que té el text literal següent:  
Sentència  
Jutge que la dicta: Juan Manuel Simó Bernat.  
Lloc: Vila-real.  
Data: 30 de juny de 2006  
Antecedents de fet   
Primer. Que l'esmentat procurador, en la representació que té, deduïx demanda de divorci contra Susana Giménez Gómez, a la qual acompanyava la documentació exigida per la Llei Processal Civil.  
Segon. Que admés a tràmit el procediment, se va citar al cònjuge demandat, que va ser declarat en rebel·lia.  
Tercer. Que per provisió de data 14 de juny de 2006, es va assenyalar la celebració del juí, que va tindre lloc en la forma que consta en l'acta audiovisual que en d'acord amb la brevetat es dóna per reproduïda.  
Quart. Que en este procediment s'han observat totes les prescripcions legals.  
Fonaments de dret  
Primer. Establix l'article 85 del Codi Civil que «el matrimoni es dissol, siga quina siga la forma i el temps de la celebració pel divorci», i l'article 86 del mateix cos legal regula «es decretarà el divorci, qualsevol que siga la forma de celebració del matrimoni, a petició de qualsevol dels cònjuges... quan concórrega alguna de les causes de l'article 81 del Codi Civil».  
Així, tenint en compte el testimoniatge de la inscripció del matrimoni unit com a document número u junt amb la demanda, han transcorregut més de tres mesos des de la celebració del matrimoni, que exigix l'article 81.2 del Codi Civil, per la qual cosa procedix declarar la dissolució per divorci d'Antonio José Martínez Martínez i Susana Giménez Gómez.  
Segon. D'acord amb l'article 755 de la Llei d'Enjudiciament Civil, s'ha de comunicar d'ofici esta resolució a l'encarregat del Registre Civil on conste inscrit el matrimoni per a la pràctica de l'assentament corresponent.  
Decisió: que amb l'estimació de la demanda formulada per la representació d'Antonio José Martínez Martínez contra Susana Giménez Gómez, acorde la dissolució per divorci del matrimoni dels expressats, amb tots els efectes legals, sense especial pronunciament en costes.  
Comuniqueu esta sentència, una vegada que siga ferma, al Registre Civil en què conste la inscripció de matrimoni dels subjectes del plet.  
Contra esta sentència es pot interposar recurs d'apel·lació davant este Jutjat dins dels cinc dies següents a la notificació que es tramitarà conforme als articles 455 i següents de la Llei d'Enjudiciament Civil.  
Esta és la meua sentència, que pronuncie, mane i firme.  
Publicació. Donada, llegida i publicada fou l'anterior sentència pel senyor que la va dictar, mentre celebrava audiència pública en el mateix dia de la data, de la qual jo, la secretària judicial en done fe, a Vila-real, 22 de juny de 2006.  
En atenció al desconeixement de l'actual domicili o residència de la part demandada, per provisió de 27 de juliol de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Generalitat, per a dur a terme la diligència de notificació de sentència.  
Vila-real, 27 de juliol de 2006.. La secretària judicial: Carmen García Poveda.